Vrou laat slang baba pik, ‘om ŉ les te leer’Skermgreep uit die video ŉ Vrou van Florida in Amerika word ondersoek nadat ŉ video aan die lig gekom het waar ŉ slang haar eenjarige dogtertjie pik. “Die slang het my en my seun ŉ paar keer gepik en nie eers ŉ merk gelos nie,” het die ma gesê nadat hulle die rooi rotslang buite hul huis in Sebring gevind het. “Ek het gedink dis ŉ goeie geleentheid om haar aan slange bloot te stel sonder dat sy seerkry.” Volgens die ma, wie se identiteit weerhou word, is mense “te sensitief”. Hulle dink dat ek my kind doelbewus wou beseer. Mense wat my ken weet ek sal nooit my kinders laat seerkry nie.” ŉ Polisiebeampte het die vrou verlede week ondervra. Sy hou vol die slang was skadeloos, omdat sy tande te klein is om vel te deurboor. Sy bly op die platteland op ŉ 9 hektaar groot eiendom en sê dit is altyd belangrik vir haar om haar kinders te leer hoe om die natuur en wild te hanteer, en wat om te vermy. Sy het self grootgeword en geleer hoe om met reptiele te werk, en sy glo sy het haar kinders ŉ les geleer. “Sy is nie nou bang vir slange nie, maar sy wil ook nie aan hulle raak nie, dit was my doel.” WFTS News het met die ma gesels: